C 227/18

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2020/C 227/12)

Tämä tiedonanto julkaistaan annetun komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”VINO NOBILE DI MONTEPULCIANO”

Viitenumero: PDO-IT-A1308-AM02

Tiedonannon päivämäärä: 21.4.2020

HYVÄKSYTYN MUUTOKSEN KUVAUS JA PERUSTELUT

1. ”Vino Nobile di Montepulciano” – merkinnät

Tuote-eritelmään on lisätty vaatimus, jonka mukaan etikettiin on merkittävä suojatun alkuperänimityksen ”Vino Nobile di Montepulciano” lisäksi laajempi maantieteellinen nimitys ”Toscana”.

Muutoksen ansiosta viinien maantieteellinen alkuperä voidaan ilmoittaa tarkemmin.

Muutos koskee yhtenäisen asiakirjan 9 kohtaa ja tuote-eritelmän 7 artiklaa.

YHTENÄINEN ASIAKIRJA

1. Tuotteen nimi

”Vino Nobile di Montepulciano”

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinin/viinien kuvaus

”Vino Nobile di Montepulciano” mukaan lukien Riserva

Väri: rubiininpunainen, viinin ikääntyessä granaatinpunaisia sävyjä

Tuoksu: intensiivinen, eteerinen, tunnusomainen

Maku: kuiva, hyvin tasapainoinen ja pitkäkestoinen; mahdollisia puun vivahteita

Kokonaisalkoholipitoisuus vähintään: 12,5 prosenttia; Riserva-tyyppisessä viinissä 13 prosenttia

Sokeriton uutos vähintään (g/l):23.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 20 Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Erityiset viininvalmistusmenetelmät

”Vino Nobile di Montepulciano”

Erityiset viininvalmistusmenetelmät

Tarkistetulla ja taatulla alkuperänimityksellä (DOCG) ”Vino Nobile di Montepulciano” varustettujen viinien vanhentamisaika on vähintään kaksi vuotta, josta vähintään yksi vuosi puuastioissa.

”Vino Nobile di Montepulciano”

Erityiset viininvalmistusmenetelmät

”Riserva”-merkintä voidaan lisätä sellaisen Vino Nobile di Montepulciano DOCG -viinin etikettiin, jonka valmistuksessa käytetyn rypäleen puristemehun luonnollinen alkoholipitoisuus on tilavuusprosentteina ilmaistuna vähintään 12,50 prosenttia ja jota vanhennetaan vähintään kolme vuotta, joista kuusi kuukautta pullossa.

b. Enimmäistuotokset

”Vino Nobile di Montepulciano”

8 000 kg rypäleitä/ha

”Vino Nobile di Montepulciano”

56 hehtolitraa/ha

6. Rajattu maantieteellinen alue

Viinirypäleiden tuotantoalue käsittää Montepulcianon kunnan hallinnollisen alueen Sienan maakunnassa Toscanan alueella. Val di Chianan tasanko ei kuulu se piiriin.

7. Pääasiallinen rypälelajike / pääasialliset rypälelajikkeet

Sangiovese N. – Sangioveto

8. Yhteyden/yhteyksien kuvaus

”Vino Nobile di Montepulciano”

Viinillä on Montepulcianossa pitkä historia etruskivallan ajoista nykypäivään. Se on seurausta ihmisen toimintaan liittyvistä tekijöistä, joiden ansiosta kokemus ja ammattitaito ovat ajan myötä kehittyneet vuorovaikutuksessa ympäristön kanssa, sekä korkealaatuisten viinien tuotantoon sopivista viinivalmistusmenetelmistä. Monet paavit ja tunnetut historialliset henkilöt, kuten Thomas Jefferson, Voltaire ja Alexandre Dumas, tunsivat viinin. Vino Nobile di Montepulciano -viinin laaja käyttö mainittiin historiallisissa lähteissä ensimmäisen kerran vuonna 1787. Aluetta käsitelleistä tutkimuksista on saatu runsaasti tietoa siitä, miten Vino Nobile -viinin selvästi erottuvat ja tunnistettavat vivahteet ovat peräisin Montepulcianon maaperästä.

9. Olennaiset lisäedellytykset (pakkaaminen, merkinnät, muut vaatimukset)

”Vino Nobile di Montepulciano” – Viiniyttäminen ja vanhentaminen

Oikeudellinen kehys:

Kansallinen lainsäädäntö

Lisäedellytyksen tyyppi:

Pullottaminen rajatulla maantieteellisellä alueella

Edellytyksen kuvaus:

Viiniyttämisen ja pakollisen vanhentamisen on tapahduttava Montepulcianon kunnan alueella.

”Vino Nobile di Montepulciano” – Pullottaminen rajatulla alueella

Oikeudellinen kehys:

Kansallinen lainsäädäntö

Lisäedellytyksen tyyppi:

Pullottaminen rajatulla maantieteellisellä alueella

Edellytyksen kuvaus:

Viini on pullotettava viinirypäleiden tuotantoalueella, jotta voidaan säilyttää viinin erityisominaisuudet ja taata sen alkuperä.

”Vino Nobile di Montepulciano” – Merkinnät

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Tuote-eritelmään on lisätty vaatimus, jonka mukaan etikettiin on merkittävä suojatun alkuperänimityksen ”Vino Nobile di Montepulciano” lisäksi laajempi maantieteellinen nimitys ”Toscana”, jotta kuluttajat saavat tiedon viinien tarkasta maantieteellisestä alkuperästä.

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/15313

(1) EUVL L 9, 11.1.2019, s. 2.